Diari Oficial de la Generalitat Valenciana


Sumari del DOGV 5646, del 23-11-2007 (2007/14270)

RESOLUCIÓ de 20 de novembre de 2007, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació de l'acord marc de col·laboració entre el Ministero de Industria, Turismo y Comercio i la Agència Valenciana del Turisme, per al desplegament de polítiques i estratègies comunes en matèria de qualitat turística.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5646

Data del DOGV
:   23-11-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/14762


Data del document
:   20-11-2007

Organisme emissor
:   Conselleria de Presidència

Tipus de document
:   Resolució

Descriptors 

:   * administració central
    * cooperació administrativa
    * turisme

RESOLUCIÓ de 20 de novembre de 2007, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació de l'acord marc de col·laboració entre el Ministero de Industria, Turismo y Comercio i la Agència Valenciana del Turisme, per al desplegament de polítiques i estratègies comunes en matèria de qualitat turística. [2007/14715]  
Subscrit, desprès de la tramitació prèvia reglamentària, entre el Ministerio de Industria, Turismo y Comercio i la Agència Valenciana del Turisme, el 7 de novembre de 2007, un acord marc de col·laboració per al desplegament de polítiques i estratègies comunes en matèria de qualitat turística, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, i l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentat acord, que ha quedat en el Registre de Convenis de la Generalitat amb el número 1516/007, i que figura com a annex d'esta resolució.  
Valencia, 20 de novembre de 2007.- El director general de Relacions amb les Corts i Secretariat del Consell: Ángel Mompó Romero-  
Acord marc de col·laboració entre el Ministeri d'Indústria, Turisme i Comerç i la conselleria de Turisme de la generalitat per al desplegament de polítiques i estratègies comunes en matèria de qualitat turística.  
En Madrid, a 7 de novembre, de 2007  
REUNITS  
Amparo Fernández González, en qualitat de Secretària General de Turisme, en virtut del Reial Decret 22/2007, de 12 de gener (BOE del 13), pel que se disposa el seu nomenament, en virtut de la delegació de competències establertes en l'epígraf 15.1 a de l'Ordre ITC/3187/2004, de 4 d'octubre (BOE del 6), en la redacció dada al mateix per l'Ordre ITC/1196/2005, de 26 d'abril (BOE del 3 de maig).   
I, de l'altra, l'Hble. Sra. Angélica Such Ronda, consellera de Turisme de la Generalitat i presidenta de l'Agència Valenciana del Turisme, qui intervé en nom i representació d'esta última entitat de dret públic subjecta a la Generalitat, amb personalitat jurídica pròpia, i que es regula pel que disposa l'article 67 de la Llei 3/1998, de 21 de maig, de la Generalitat, de Turisme de la Comunitat Valenciana, i pel que disposa el Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme i en l'article 3 del Decret 123/2007, de 27 de juliol, pel qual aprova el Reglament Orgànic i Funcional de la conselleria de Turisme. El domicili de la referida entitat de dret públic, als efectes del present document, és València, Avinguda d'Aragó, número 30, planta vuitena.  
La seua legitimació i representació per a este acte es deriva de la seua condició de consellera de Turisme, d'acord amb el que establix l'art. 1 del Decret 8/2007, de 28 de juny, del president de la Generalitat pel qual es nomenen vicepresidents, consellers, secretari i portaveu del Consell, i a qui correspon ostentar la presidència de la citada Agència Valenciana del Turisme, d'acord amb el que establix el número 1 de l'article 5 del referit Decret 209/2004, de 8 d'octubre, facultada per a este acte en virtut de la competència atribuïda per Acord del Consell de data 26 d'octobre de dos mil set.  
Ambdós intervinents, en la representació que cada un ostenta,  
EXPOSEN  
Primer. Que la qualitat, com a factor de diferenciació de les empreses i destinacions turístiques, constituïx una línia d'actuació imprescindible en la nova forma d'enfocar l'estratègia competitiva del sector turístic espanyol en general i, de la Comunitat Valenciana en particular, en funció d'això, el conjunt de les administracions turístiques, així com el conjunt de subsectors que componen el teixit empresarial, han dut a terme diverses actuacions que indiquen l'existència de voluntats coincidents.  
Segon. Que d'esta situació general es deriva la necessitat unir esforços i desplegar una estratègia global entre les administracions que executen polítiques de suport a la millora de la qualitat, que implique al conjunt de totes elles en un àmbit comú d'actuació i permeta així aprofundir en els èxits aconseguits.  
Tercer. Que l'estratègia duta a terme pel Ministeri d'Indústria, Turisme i Comerç, a través de la Secretaria General de Turisme, en matèria de qualitat, ha permés el disseny de sistemes de qualitat específics per al sector turístic, i ha servit igualment per a impulsar i donar suport a l'establiment d'una marca de qualitat única per a tots ells.  
Quart. Que els processos de canvis que han tingut lloc com a conseqüència de la globalització, fan necessàries que des de l'administració de la Generalitat es consoliden noves formes de competir basades en la diferenciació per mitjà de la qualificació i la creació de nous productes i en la millora dels nivells de qualitat dels servicis prestats.  
Cinquena. Que la pròpia maduresa de la Comunitat Valenciana com a destinació turística i dels productes i servicis turístics de la comunitat autònoma, poden aportar el coneixement i l'experiència adquirida, al procés de modernització global del turisme espanyol.  
Sisena. Que en este context s'entén que la implantació i certificació de sistemes de qualitat en les empreses i destinacions turístiques tenen un caràcter voluntari, assumixen que l'objectiu fonamental d'este acord, és aconseguir un marc estable de col·laboració en matèria de qualitat turística entre la Generalitat i l'administració General de l'Estat, sempre d'acord que qualsevol línia de col·laboració haurà de respectar els principis següents:  
Compatibilitat entre les polítiques en matèria de qualitat turística que realitzen ambdues administracions.  
b) Respecte a la convivència d'altres marques de reconegut prestigi internacional que identifiquen la qualitat dels servicis turístics.  
Setena. Que la conselleria de Turisme, a través de l'Agència Valenciana del Turisme, aposta per l'impuls de la qualitat i la innovació del turisme a la Comunitat Valenciana.   
Per tot això les parts firmants, sense renúncies a les seues competències, subscriuen el present Acord amb les següents  
CLÀUSULES  
Primera. Les administracions firmants consideren el present Acord Marc l'instrument de referència per al desplegament d'accions concertades i orientades a la millora de la qualitat del sector turístic a la Comunitat Valenciana.  
Segona. D'acord amb els principis anteriorment arreplegats en la part expositiva, en este acord s'establixen els següents objectius bàsics:  
- Suport a la implantació voluntària en empreses i destinacions turístiques de la Comunitat Valenciana, de les normes de qualitat de caràcter autoregulat, desplegades pels subsectors adherits al Sistema de Qualitat Turística Espanyola.  
- Suport i reconeixement de la Marca de Qualitat Turística Espanyola com a marca diferenciadora de la qualitat de les empreses i entitats turístiques espanyoles.  
Tercera. Per a la correcta consecució d'estos objectius i, en l'exercici de les seues competències respectives, les parts firmants es comprometen:  
1. El Ministeri d'Indústria, Turisme i Comerç, a través de la Secretaria General de Turisme a:  
- Realitzar les seues actuacions d'acord amb els principis de cooperació establits pel Sistema de Qualitat Turística Espanyola i incorporar-hi les aportacions acordades per les parts implicades en la millora contínua d'ell.  
- Facilitar les normes i ferramentes de qualitat ja desplegades per a instaurar un procés correcte d'implantació a la Comunitat Valenciana.  
- Facilitar la documentació tècnica sobre altres projectes relacionats amb la Qualitat i aplicables a la gestió dels destinacions turístiques (Sistema Integral de Qualitat Turística en Destins ?SICTED i Model d'Aproximació a la Qualitat - MAC).  
- Formar en el Sistema de Qualitat Turística Espanyola als tècnics de la Comunitat Autònoma.  
- Realitzar una campanya de promoció de la qualitat turística espanyola, per mitjà de la promoció específica de la Marca de Qualitat Turística, establint dita Marca com un dels arguments sobre els quals es base la promoció exterior de TURESPAÑA.  
- Prestar assistència tècnica per a la implantació dels sistemes de qualitat que permeten aconseguir la Marca de Qualitat Turística o el Distintiu Compromís de Qualitat Turística.  
- Realitzar cursos de formació específics per a les empreses i entitats turístiques que vulguen implantar estos sistemes de qualitat.  
- Elaborar documents explicatius suficients a fi de dotar a l'administració autonòmica de la informació bàsica que permeta al seu torn, atendre les demandes d'informació que li sol·liciten les empreses i entitats turístiques del seu territori.  
2. Per la seua banda, la conselleria de Turisme de la Generalitat, a través de l'Agència Valenciana del Turisme, es compromet a:  
- Considerar prioritaris dins dels seus programes d'actuacions i de suport al sector, i en possible col·laboració amb altres organismes de la Generalitat Valenciana, els projectes de millora de la qualitat que sintonitzen amb els objectius del Sistema de Qualitat Turística Espanyola.  
- Reconéixer i incorporar la Marca de Qualitat Turística Espanyola a la seua política d'ajudes a les empreses.  
- Dur a terme la corresponent labor de difusió i informació.  
- Mantindre un representant en el Grup de Treball de Qualitat Turística (GT-CT).  
Quarta. Per a la realització dels compromisos anteriorment descrits, s'establiran propostes anuals que permeten concretar les actuacions que es duran a terme durant el període de vigència d'este.  
Cinquena. El present Acord no contempla consignació pressupostària ni transferència de fons per cap de les parts.  
L'execució dels projectes acordats serà responsabilitat de cada una de les Administracions firmants, d'acord amb la seua aplicació pressupostària corresponent.  
Sisena. Es crea una comissió de seguiment del present Acord, sense personalitat jurídica pròpia, formada per una representació paritària de les parts firmants i que tindrà les atribucions següents:  
- Aprovar per al període corresponent les actuacions i projectes que es duran a terme.  
- Procedir, si fa el cas, a la seua revisió i adequació.  
- Programar l'execució dels projectes de forma coordinada, determinar els criteris per a la seua realització i verificar el seu seguiment i execució, així com la seua adequació als fins perseguits.  
- Adoptar les mesures que estime més adequades per a la millor organització i funcionament de l'Acord.  
- Resoldre els problemes d'interpretació i compliment de l'Acord.  
La comissió de seguiment estarà formada per:  
La secretària general de Turisme o persona en qui delegue i el funcionari del seu centre directiu que ella designe, per part de l'administració General de l'Estat i la directora de l'Agència Valenciana del Turisme o persona en qui delegue i el personal funcionari o laboral del seu centre directiu que ella designe per part de la Comunitat Autònoma.  
Anualment, la comissió de seguiment fixarà les actuacions a realitzar per al desplegament del que establix el present Acord de Col·laboració.   
Les actuacions es fixaran per mutu acord de les parts i el seu funcionament es regirá per allò previst per els organs colegiats en la Llei 30/1992 (artícles 22 a 27).   
Setena. El Grup de Treball de Qualitat Turística, constituït per representants de la Secretaria General de Turisme i tècnics de qualitat de les Comunitats Autònomes, actuarà com a fòrum de caràcter tècnic, tot traslladant les seues conclusions als òrgans de coordinació establits entre les administracions i, concretament, a la Comissió de Seguiment del present Acord.  
Vuitena. Ambdós administracions es comprometen a donar la publicitat necessària al present Acord.   
Novena. El present Acord tindrà una duració de quatre anys des de la data de la seua firma. No obstant això, podrà prorrogar-se per períodes anuals per acord de les parts. No obstant això, podrà produir-se la seua resolució abans de complit el termini per mutu acord de les parts, incompliment o denúncia d'alguna d'elles. En este últim cas, la part interessada haurà de posar-ho en coneixement de l'altra com a mínim amb dos mesos d'antelació a la data en què vulga deixar-lo sense efecte.  
Deu. El règim jurídic aplicable a este acord, pel que fa a les administracions públiques que l'integren, és l'establit en el títol I de la Llei 30/1992, de Règim Jurídic de les Administracions Públiques i el Procediment Administratiu Comú, de 26 de novembre, i en conseqüència se sotmeten les qüestions litigioses que se'n deriven a la jurisdicció contenciosa administrativa, en aplicació de la resta de normes de dret administratiu en matèria d'interpretació, modificació i resolució de les qüestions no previstes en l'Acord que se subscriu.  
Igualment, el prsent Acord està exclòs de la Llei de Contractes de les Administracions Públiques, Text Refós aprovat pel Reial Decret Legislatiu 2/2000, de 16 de juny, d'acord amb el que preveu l'article 3.1.c) del text legal; encara que s'aplicaran els seus principis per a resoldre els dubtes i llacunes que puguen presentar-se.  
I, en prova de conformitat, ho firmen en dos exemplars exemplar els intervinents en el lloc i la data indicats en l'encapçalament.  
La consellera de Turisme de la Generaliata Valenciana y presidenta de la Agència Valenciana del Turisme  
Angélica Such Ronda   
La secretaria General de Turisme  
Amparo Fernández